
ΠΕΡΙΕΧΟΜΕΝΑ 


ΠΡΑΞΕΙΣ ΤΗΣ ΔΙΑΡΚΟΥΣ ΙΕΡΑΣ ΣΥΝΟΔΟΥ 

Κανονισμός 148/2001 «Περί Εκκλησιαστικών Υποτρο¬ 
φιών» . 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Προστασία της υγείας και 
ασφάλειας των εργαζομένων κατά την εργασία 
από κινδύνους οφειλόμενους σε χημικούς παράγο¬ 
ντες . 2 


ΠΡΑΞΕΙΣ ΤΗΣ ΔΙΑΡΚΟΥΣ ΙΕΡΑΣ ΣΥΝΟΔΟΥ 


(ΐ) 

Κανονισμός 148/2001 «Περί Εκκλησιαστικών 
Υποτροφιών». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις της παράγρ. 3, του άρθρου 43, του Νό¬ 
μου 590/1977 «Περί Καταστατικού Χάρτου της Εκκλησίας 
της Ελλάδος». 

2. Την από 11/1/2001 Γνωμοδότησιν της Νομικής Υπη¬ 
ρεσίας παρά τη Εκκλησία της Ελλάδος, 

3. Την από 31/7/2001 Απόφασιν Αυτής. ΨΗΦΙΖΕΙ 

Τον υπ’ αριθμ. 148/2001 Κανονισμόν «Περί Εκκλησια¬ 
στικών Υποτροφιών», έχοντα ούτω: 

1. Η Εκκλησία της Ελλάδος χορηγεί υποτροφίας εις Έλ¬ 
ληνας και εις αλλοδαπούς δια την πραγματοποιησιν θεο- 
λογικών ή Μεταπτυχιακών σπουδών. 

2. Αι εκκλησιαστικοί υποτροφιαι χορηγούνται δια καθα- 
ρώς εκκλησιαστικούς σκοπούς, ήτοι προς δημιουργίαν 
στελεχών της Εκκλησίας, είτε εις Έλληνας Ορθοδόξους 
κληρικούς ή υποψήφιους κληρικούς δια μεταπτυχιακάς 
σπουδάς εις το εξωτερικόν, είτε εις αλλοδαπούς, ορθο¬ 
δόξους ή και μη ορθοδόξους, δια σπουδάς θεολογικάς ή 
μεταπτυχιακάς εν Ελλάδι. 

3. Ποσοστόν 1/5 των χορηγούμενων υποτροφιών δύνα- 
ται να παρέχεται εις γυναίκας. 


Άρθρον 2 

1. Ειδικώς ο αριθμός των υπό της Εκκλησίας της Ελλά¬ 
δος δια της Συνοδικής Υποεπιτροπής Υποτροφιών χορη¬ 
γουμένων υποτροφιών καθορίζεται συνολικώς εις εξήκο¬ 
ντα (60), κατανέμονται δε ως εξής: 

α) Δέκα πέντε (15) χορηγούνται εις αλλοδαπούς δια 
σπουδάς θεολογικός ή μεταπτυχιακάς εν Ελλάδι. 

β) Δέκα (10) εις Έλληνας Ορθοδόξους, κατάπροτιμησιν 
κληρικούς ή υποψήφιους κληρικούς, πτυχιούχους Ελλη¬ 
νικών θεολογικών Σχολών δια μεταπτυχιακάς θεολογικάς 
σπουδάς εις το εξωτερικόν. 

γ) Πέντε (5) εις Έλληνας Ορθοδόξους, κατάπροτιμησιν 
κληρικούς ή υποψήφιους κληρικούς, πτυχιούχους Ανω- 
τάτης Σχολής ή ΤΕΙ διό πραγματοποιησιν μεταπτυχιακών 
σπουδών ή μετεκπαιδεύσεως εις τους τομείς της οικονο¬ 
μίας, οικονομετρίας, επικοινωνίας, δημοσιογραφίας, τη- 
λεοράσεως κ.λ.π. 

2. Τριάκοντα (30) υποτροφιαι εις αλλοδαπούς, προερ- 
χομένους ειδικώς έκτων Ορθοδόξων Εκκλησιών Ρωσίας, 
Σερβίας, Ρουμανίας, Βουλγαρίας, Γεωργίας και Αλβανίας 
(πέντε δι’εκάστην εξ αυτών), διά θεολογικάς ή μεταπτυ¬ 
χιακάς σπουδάς εν Ελλάδι. 

3. Καθ’ υπέρβασιν των ανωτέρω οριζομένων δύνανται 
να παρέχωνται έως δέκα (10) εισέτι υποτροφιαι, ήτοι πέ¬ 
ντε (5) εις Έλληνας και πέντε (5) εις αλλοδαπούς, οσάκις 
τούτο καθίσταται αναγκαιον δια την προαγωγήν του κα¬ 
θόλου έργου της Εκκλησίας ημών, ως και των σχέσεων 
αυτής μετά των άλλων ομόδοξων Εκκλησιών. 

4. Κατ’ εξαιρεσιν επίσης και προκειμένου ίνα καλυφθώ- 
σιν έτεροι ζωτικοί τομείς της λειτουργίας, της ζωής και 
δράσεως της Εκκλησίας, δύνανται να χορηγηθώσιν υπο- 
τροφιαι εις κληρικούς ή λαϊκούς, οιτινες επιθυμούσιν ίνα 
ειδικευθώσιν εις τομείς όπως πληροφορική, βιβλιοθηκο¬ 
νομία, αγιογραφία, δημοσιογραφία, κοινωνιολογία, ψυ¬ 
χιατρική - ποιμαντική ψυχολογία, οικονομολογια, ραδιο¬ 
τηλεόρασή, εκκλησιαστική μουσική, μεταφράσεις, πολι¬ 
τικοί επιστήμαι, κοινοτικόν δίκαιον κ.λ.π. 

Άρθρον 3. 

1. Προς αντιμετώπιση/των διαφόρων θεμάτων, τα οποία 
συνεπάγεται η χορήγησις υποτροφιών, συνιστάται παρά 
την Συνοδική Επιτροπή επί των Διορθοδόξων και Διαχρι- 
στιανικών Σχέσεων Ειδική Υποεπιτροπή Υποτροφιών. 

2. Η Υποεπιτροπή Υποτροφιών συγκροτείται εκ του 

Προέδρου της Συνοδικής Επιτροπής επί των Διορθοδό- 
ξων και Διαχριστιανικών Σχέσεων, των Αρχιερατικών Με¬ 
λών των Συνοδικών Επιτροπών Διορθοδόξων και Διαχρι- 
στιανικών Σχέσεων και Εκκλησιαστικής Εκπαιδεύσεως 
και του Γενικού Διευθυντού της Αποστολικής Διακονίας. 
Χρέη Γραμματέως της Υποεπιτροπής επί των Εκκλησια¬ 
στικών Υποτροφιών εκτελεί ο Γραμματεύς της Συνοδικής 
Επιτροπής Διορθοδόξων και Διαχριστιανικών Σχέσεων 
αναπληρούμενος υπάτου παρ’ αυτή ειδικού Συνεργάτου. 

3. Πρόεδρος της Υποεπιτροπής Υποτροφιών είναι ο 
Πρόεδρος της Συνοδικής Επιτροπής Διορθοδόξων και 
Διαχριστιανικών Σχέσεων, τον οποίον απάντα ή κωλύομε - 
νον αναπληροι το εκ των Μελών αυτής αρχαιότερον Αρ¬ 
χιερατικόν Μέλος. 

4. Κύριον έργον της Υποεπιτροπής Υποτροφιών είναι η 
επιλογή των καταλλήλων κληρικών και υποψήφιων κληρι¬ 
κών, εις ους θα χορηγώνται αι υποτροφίαι. 

ΚΕΦΑΛΑΙΩΝ Β' 

Υποτροφίαι εις Έλληνας δια σπουδάς εις το εξωτερι¬ 
κόν. 

Άρθρον 4 

1. Αι υπό της Εκκλησίας χορηγούμενοι υποτροφίαι εις 
Έλληνας προκηρύσσονται κατά μήνα Ιανουάριον εκά- 
στου έτους δια σχετικού δημοσιεύματος εις το Περιοδι¬ 
κόν ΕΚΚΛΗΣΙΑ, την Εφημερίδα ΕΚΚΛΗΣΙΑΣΤΙΚΗ ΑΛΗ¬ 
ΘΕΙΑ και δύο ημερήσιας εφημερίδας των Αθηνών πανελ¬ 
λήνιου κυκλοφορίας. 

2. Η διάρκεια εκάστης χορηγούμενης υποτροφίας ορίζε¬ 
ται δι’ εν ακαδημαϊκόν έτος, ήτοι κατ’ αρχάς δια δέκα μήνας 
και συγκεκριμένως από 1ης Οκτωβρίου μέχρι 31ης Ιουλί¬ 
ου. Η υποτροφία δύναται να παραταθή μέχρι πέρατος των 
σπουδών, αλλά δεν δύναται να υπερβή τα τρία έτη. 

3. Η ανανέωσις της υποτροφίας γίνεται πάντοτε ητιολο- 
γημένως, κατόπιν αξιολογήσεως της πορείας των σπουδών 
του έχοντος την υποτροφίαν δεόντως πιστοποιουμένης. 

4. Δια την ανανέωσιν απαιτείται βεβαιωσις περί του 
ήθους, του εκκλησιαστικού φρονήματος και της εν γένει 
διαγωγής του υποτρόφου, χορηγούμενη υπό του Έλλη- 
νος Ορθοδόξου Μητροπολίτου εκ της Μητροπολιτικής 
περιφερείας του οποίου προέρχεται και υπό του Μητρο¬ 
πολίτου εν τη Μητροπολιτική Περιφέρεια του οποίου 
σπουδάζει ο υπότροφος και σχετική βεβαιωσις ήθους και 
προόδου των Πανεπιστημιακών Ιδρυμάτων ανά εξάμη- 
νον. 

5. Παρατεινομένηςτης υποτροφίας, η χρηματική επιχο- 
ρήγησιςτου υποτρόφου δεν διακόπτεται κατά τους μετα¬ 
ξύ των ακαδημαϊκών ετών παρεμβαλλόμενους δύο θερι¬ 
νούς μήνας. 

6. Το εις τους Έλληνας υποτρόφους εις το εξωτερικόν 
χορηγούμενον μηνιαίως χρηματικόν ποσόν, καθορίζεται 
ειςτας αρχάς Σεπτεμβρίου εκάστου έτους υπάτης Ιεράς 
Συνόδου, αναλόγως των εκάστοτε τιμαριθμικών αναπρο¬ 
σαρμογών. 

Άρθρον 5 

Απαραίτητοι προϋποθέσεις χορηγήσεως υποτροφίας 
εις Έλληνας δια σπουδάς εις το εξωτερικόν είναι: 

α) Προκειμένου περί κληρικού απαιτείται η συγκατάθε- 
σιςτου οικείου Αρχιερέωςτης Εκκλησίας της Ελλάδος και 
συστατικόν έγγραφον αυτού εμφαίνοντην χρηστοήθειαν 
του υποψήφιου. 


β) Προκειμένου περί λαϊκού άρρενος ή θήλεος απαιτεί¬ 
ται συστατικόν έγγραφον του οικείου Αρχιερέως της Εκ¬ 
κλησίας της Ελλάδος έμφαινον την χρηστοήθειάν του και 
την προηγουμένην εθελοντικήν προσφοράν του εις την 
Εκκλησίαν. 

γ) Βεβαιωσις δύο τουλάχιστον Καθηγητών περί της επι¬ 
στημονικής ικανότητοςτου υποψήφιου. 

δ) Αντίγραφαν Πτυχίου Ανωτάτης Πανεπιστημιακής 
Σχολής (ή ΤΕΙ, προκειμένου περί ειδικεύσεως εις καθα- 
ρώς τεχνικούς τομείς) με βαθμόν άριστα ή λίαν καλώς. 

ε) Βεβαιωσις της Πανεπιστημιακής Σχολής ή των ΤΕΙ εξ 
ης απεφοίτησεν ο υποψήφιος υπότροφος, εις την οποίαν 
να εμφαίνεται η κατ’ έτος αναλυτική επιδοσις και βαθμο¬ 
λογία αυτού. 

στ) Ηλικία ουχί ανωτέρα των 40 ετών. Εις εκτάκτους πε¬ 
ριπτώσεις η Δ.Ι.Σ. δύναται να μεταθετή και πέραν των 40 
ετών το όριον ηλικίας του υποψήφιου. 

ζ) Έγγραφος δήλωσις, ότι μετά το πέρας των σπουδών 
αυτού ο υποψήφιος θα τεθή εις την διάθεσιν της Ιεράς Συ¬ 
νόδου, ίνα υπηρέτηση ως αύτη ήθελε ορίσει τουλάχιστον 
επί 2ετιαν. Εις περίπτωσιν αρνήσεως προσφοράς υπηρε¬ 
σιών εις την Εκκλησίαν οφείλει ούτος να καταβάλη το δα- 
πανηθέν υπό της Εκκλησίας δια την υποτροφιαντου ποσόν. 

η) Επαρκής γνώσις της Γλώσσης της χώρας εις την 
οποίαν ο υποψήφιος επιθυμεί να σπουδάση, αποδεικνυο- 
μένην δια πιστοποιητικού σπουδών, 
θ) Πιστοποιητικόνγεννήσεως. 
ι) Βιογραφικόν σημείωμα. 

ία) Βεβαιωσις της οικείας Σχολής του Πανεπιστήμιου 
εις το οποίον ο υποψήφιος προτίθεται να σπουδάση, ότι 
γίνεται υπ’ αυτής δεκτός. 

Άρθρον 6 

1.0 υπότροφος οφείλει να ενημερώνη εκάστοτε την αρ¬ 
μοδίαν Υποεπιτροπήν Υποτροφιών, ως και τας Ελληνικός 
Αρχάς (Εκκλησιαστικός και Πολιτικός) του Εξωτερικού, 
δια την ακριβή διεύθυνσιν της μονίμου κατοικίας του εν 
Ελλάδι και εν τη Αλλοδαπή, ως και δια πάσαν σχετικήν με¬ 
ταβολήν. 

2. Ομοίως έχει χρέος να τελή εις επικοινωνίαν μετά της 
Υποεπιτροπής Υποτροφιών, την οποίαν και να πληροφο- 
ρή εγγράφως εις το τέλος εκάστου ακαδημαϊκού έτους 
περί των σπουδών αυτού, εφαρμοζομένων των εν τω 
Ι.Κ.Υ. ισχυόντων. 

3. Ο υπότροφος άματω πέρατιτων σπουδών αυτού και 
τη επιστροφή εις Ελλάδα, καταθέτει εις την Υποεπιτρο¬ 
πήν Υποτροφιών αντίγραφαν των εν τω εξωτερικό κτηθέ- 
ντων τίτλων του, κατά την εκτύπωσιν δε της σχετικής δια¬ 
τριβής σημειώνει εν αυτή, ότι ταύτην συνέταξεν ως υπό¬ 
τροφος της Εκκλησίας της Ελλάδος. 

4. Οι κληρικοί υπότροφοι δύνανται να υπηρετούν κατά 
τον χρόνον των σπουδών των εν τη αλλοδαπή ως εφημέ¬ 
ριοι εις Ελληνικός Κοινότητας, εφ’ όσον δε είναι διωρι- 
σμένοι εφημέριοι και διατελούν εν εκπαιδευτική αδεία θα 
λαμβάνουν και τας εν Ελλάδι αποδοχάς των. 

ΚΕΦΑΛΑΙΟΝ Γ’ 

Υποτροφίαι χορηγούμενοι εις Αλλοδαπούς δια σπου¬ 
δάς εν Ελλάδι. 

Άρθρον 7 

1. Σκοπός των εις αλλοδαπούς υποτροφιών είναι η δι- 
ευκόλυνσις των ορθοδόξων τοπικών Εκκλησιών να δημι- 

ουργήσουν ελληνομαθείς λειτουργούς - στελέχη και η δι’ 
αυτών σύσφιγξις των σχέσεων της Εκκλησίας της Ελλά¬ 
δος μετά των εν λόγω Εκκλησιών. 

2. Αι υποτροφίαι αύται χορηγούνται εις κληρικούς ή λαϊ¬ 
κούς, Πτυχιούχους ή μη θεολογικής Σχολής υποδεικνυό¬ 
μενους υπό των Προκαθημένωντων Εκκλησιών των. 

3. Αι εν λόγω υποτροφίαι, χορηγούνται μόνον δια θεο- 
λογικάς σπουδάς, πανεπιστημιακός ή μεταπτυχιακάς. 

4. Εις εξαιρετικός περιπτώσεις η ΔΙΣ δύναται να χορηγή 
υποτροφίαν διάρκειας ενός έτους εις αλλοδαπούς καθη- 
γητάς διά σοβαρόν επιστημονικήν έρευναν επί θεολογι- 
κών ή εκκλησιαστικών θεμάτων ή δι’ εκμόθησιν της Ελλη¬ 
νικής Γλώσσης. 

5. Κριτήρια διά την επιλογήν των υποψήφιων, άτινα δέ¬ 
ον όπως εκ των προτέρων γνωστοποιούνται εις τους εν¬ 
διαφερομένους είναι: 

α) Υψηλή επιδοσις εις τας προηγηθείσας σπουδός αυ¬ 
τών, 

β) Γλωσσομάθεια και ιδιατέρως πιθανή γνώσις της Ελ¬ 
ληνικής, 

γ) Προηγουμένη προσφορά εις την Εκκλησίαν αυτών. 

Οι υποψήφιοι υπότροφοι υποχρεούνται να υποβάλουν 
εις την Ιερόν Σύνοδον της Εκκλησίας της Ελλάδος (Υποε¬ 
πιτροπήν Υποτροφιών) διατης Εκκλησιαστικής Αρχής της 
χώρας αυτών, τα κάτωθι δικαιολογητικά το βραδύτερον 
μέχρι της 30ης Απριλίου. 

α) Αίτησιν μετά βιογραφικού σημειώματος, διαλαμβά¬ 
νοντας περίτης ιθαγένειας, τόπου και χρόνου γεννήσεως, 
σπουδών, εκκλησιαστικής καταστάσεως και τυχόν εκκλη¬ 
σιαστικής ή επιστημονικής δραστηριότητος αυτών. 

β) Συστατικόν γράμμα της οικείας Εκκλησιαστικής Αρ¬ 
χής- 

γ) Τίτλους σπουδών εν φωτοαντιγράφω, 

δ) Πιστοποιητικόν υγείας, εκδιδόμενον υπό των υγειο¬ 
νομικών υπηρεσιών της χώρας του υποτρόφου. 

ε) Υπεύθυνον Δήλωσιντου αιτούντος, ότι δεν έχει λάβει, 
δεν λαμβάνει και δεν θα λαβή ετέραν υποτροφίαν εξ οι- 
ασδήποτε άλλης Εκκλησιαστικής ή Κρατικής ή Ιδρυματι¬ 
κής πηγής δια την περίοδον αυτήν. 

Άρθρον 9 

1. Το εις τους εν Ελλάδι υποτρόφους εξ αλλοδαπής χο- 
ρηγούμενον μηνιαίως χρηματικόν ποσόν, καθορίζεται 
υπότηςΔ.Ι.Σ., ως εν τη παραγράφω 6, του άρθρου 4 του 
παρόντος ορίζεται. 

2. Οι εν Ελλάδι υπότροφοι υποχρεούνται κατά κανόνα 
να διαμένουν εις εκκλησιαστικά ιδρύματα (οικοτροφεία 
κ.λ.π.) εκτός αν είναι έγγαμοι. Εις την ανωτέρω περίπτω- 
σιν δύναται η Ιερά Σύνοδος, προτάσει της Υποεπιτροπής 
Υποτροφιών, να χορηγή ηυξημένην κατά το ήμισυ υπο¬ 
τροφίαν εις τους εκ των αλλοδαπών τυχόν εγγάμους υπο¬ 
τρόφους. 

3. Η διάρκεια της υποτροφίας ορίζεται αρχικώς μεν δι’ 
εν ακαδημαϊκόν έτος, ήτοι από 1ης Οκτωβρίου μέχρι 31ης 
Ιουλίου, δυναμένη ναπαραταθή, ουχίόμως και να υπερβή 
προκειμένου μεν περί σπουδών πανεπιστημιακών την πε¬ 
νταετίαν, προκειμένου δε περί σπουδών μεταπτυχιακών 
την τριετίαν. Ειδικώς δια την υποβολήν διδακτορικού δι¬ 
πλώματος η υποτροφία δύναται να παραταθή επί δύο ει- 
σέτι έτη. Η παράτασις δίδεται κατόπιν βεβαιώσεως του 
καθηγητού μετά του οποίου εργάζεται ο υποψήφιος. 

4. Παρατεινομένης της υποτροφίας, συνεχίζεται η κα¬ 
ταβολή της χρηματικής επιχορηγήσεως εις τον αλλοδα¬ 


πόν υπότροφον κατά τους μεταξύ των ακαδημαϊκών ετών 
παρεμβαλλόμενους δύο θερινούς μήνας Αύγουστον και 
Σεπτέμβριον. 

5. Κατά την κρίσιν της Ιερός Συνόδου, παρέχεται η δυ- 
νατότης παρατάσεως της καταβολής της χορηγούμενης 
υποτροφίας εις του· Έλληνας και τους αλλοδαπούς υπο¬ 
τρόφους μετά την λήξιν της τριετίας ή της πενταετίας δια 
την ολοκλήρωσιν των σπουδών αυτών, εν η περιπτώσει 
δεν ηδυνήθησαν ούτοι άνευ υπαιτιότητας αυτών, ίνα ολο- 
κληρώσωσι ταύτας εμπροθέσμως. Η παράτασις δεν μπο¬ 
ρεί να υπερβή την διετίαν. 

6. Η υποτροφία διακόπτεται εφ’ όσον ο υπότροφος: 

α) Δεν παρουσιάζει πρόοδον εις τας σπουδάς του, 

β) δεν επιδεικνύη το πρέπον ήθος, 

γ) διαπιστωθή ότι λαμβάνει υποτροφίαν και παρ’ άλλης 
τινός πηγής, 

δ) φοιτά και εις άλλην Σχολήν, 

ε) δεν τηρεί τους όρους του παρόντος Κανονισμού. 

7. Άπαντες οι αλλοδαποί υπότροφοι άπαξ του έτους πα¬ 
ρουσιάζονται ενώπιοντης Υποεπιτροπής Υποτροφιών εις 
τόπον και χρόνον καθοριζόμενον υπ’ αυτής και υποβάλ¬ 
λονται εις διαδικασίαν ερωτήσεων σχετικών προς την 
πρόοδον των σπουδών αυτών, ως και την όλην διαγωγήν 
και συμπεριφοράν αυτών έναντι της φιλοξενούσης αυ¬ 
τούς Εκκλησίας της Ελλάδος, προς εξαγωγήν συμπερα¬ 
σμάτων περί της συνεχίσεως ή μη της χορηγούμενης 
προς αυτούς υποτροφίας. 

Άρθρον10 

1. Η Ιερά Σύνοδος της Εκκλησίας της Ελλάδος λαμβά¬ 
νει πρόνοιαν δια τα έξοδα ιατροφαρμακευτικής περιθάλ- 
ψεως των αλλοδαπών υποτρόφων Αυτής κατά το πρώτον 
έτος της εν Ελλάδι παραμονής αυτών, κατά το οποίον ού- 
τοι διδάσκονται την ελληνικήν γλώσσαν και δεν δικαιού¬ 
νται της υπό του Κράτους ιατροφαρμακευτικής προστα¬ 
σίας, την οποίαν δικαιούνται οι εγγεγραμμένοι φοιτηταί 
των εν Ελλάδι Κρατικών Πανεπιστήμιων. 

2. Η Ιερά Σύνοδος της Εκκλησίας της Ελλάδος αναλαμ¬ 
βάνει την καταβολήν των εξόδων αδείας παραμονής εν 
Ελλάδι των αλλοδαπών υποτρόφων Αυτής και της εγγρα¬ 
φής αυτών εις το Διδασκαλείον Ελληνικής Γλώσσης των 
Κρατικών Πανεπιστήμιων Αθηνών και Θεσσαλονίκης, ως 
ταύτα διαμορφώνονται κατά τας εκάστοτε τιμαριθμικός 
αναπροσαρμογάς υπάτου Ελληνικού Κράτους. 

3. Εις τους περατώσαντας επιτυχώς τας εν Ελλάδι 
σπουδάς αυτών αλλοδαπούς υποτρόφους, κατόπιν σχε¬ 
τικής αιτήσεως, παρέχεται η δυνατότης καταβολής χρη¬ 
ματικού ποσού αντίστοιχου προςτοποσόντωνδυο μηνών 
υποτροφίας, δια την κάλυψιν εξόδων επιστροφής εις την 
πατρίδα αυτών. 

ΚΕΦΑΛΑΙΩΝ Δ' 

Γ ενικαί Διατάξεις 
Άρθρον11 

1. Τον κατάλογον των Ελλήνων υποψήφιων υποτρόφων 
συντάσσει η Υποεπιτροπή Υποτροφιών κατά μήνα Μάϊον 
και υποβάλει αυτόν εντός του αυτού μηνάς δια της Συνο¬ 
δικής Επιτροπής Διορθοδόξων και Διαχριστιανικών Σχέ¬ 
σεων εις την Διαρκή Ιεράν Σύνοδον προς έγκρισιν. 

2. Αι σχετικαι αποφάσεις της Διαρκούς Ιεράς Συνόδου 
κοινοποιούνται εις την Συνοδικήν Επιτροπήν, αρμοδιαν 
ούσαν δια την εκτέλεσιν αυτών. 

3. Οι επιλεγέντες υπότροφοι οφείλουν όπως δηλώσουν 
προ του μηνάς Αυγούστου αν θα κάμουν χρήσιν της χο- 
ρηγηθει'σης υποτροφίας. 

Άρθρον12 

1. Η Υποεπιτροπή Υποτροφιών της Ιερός Συνόδου δια¬ 
τηρεί το Αρχείον των υποτρόφων της Εκκλησίας της Ελ¬ 
λάδος, κεχωρισμένως δια τους Έλληνας και δια τους Αλ¬ 
λοδαπούς. 

2. Η Υποεπιτροπή Υποτροφιών της Ιερός Συνόδου πα¬ 
ρακολουθεί τηνπροσφοράντων υποτρόφων Αυτής εις το 
έργοντης Εκκλησίας και προς τούτο: 

α) προκειμένου περί Ελλήνων μετά πάροδον πενταετίας 
από της ολοκληρώσεως των σπουδών αυτών διερευνά 
περιοδικώς περί της εξελίξεως αυτών εν τη κοινωνία και 
εάν ούτοι ενετάχθησαν και υπηρετούν εις διαφόρους το¬ 
μείς της Εκκλησίας και 

β) προκειμένου περί Αλλοδαπών προς ενημέρωσιν των 
αρμοδίων υπηρεσιών της Ιερός Συνόδου, δέον όπως 
απευθύνη διακριτικά ερωτήματα προς τας αρμοδίας Εκ¬ 
κλησιαστικός Αρχάς του τόπου καταγωγής αυτών περί 
της εξελίξεως αυτών εν τη Εκκλησία αυτών. 

Άρθρον13. 

Περιπτώσεις μη προβλεπόμεναι υπό του Κανονισμού 
αφορώσαι θέματα Ελλήνων ή Αλλοδαπών υποτρόφων, 
ρυθμίζονται δι’ αποφάσεως της Διαρκούς Ιερός Συνόδου, 
μετά γνώμην της Υποεπιτροπής Υποτροφιών της Ιερός 
Συνόδου. 

Άρθρον 14 

Απάτης δημοσιεύσεωςτου παρόντος Κανονισμού εις την 
εφημερίδα της Κυβερνήσεως καταργούνται εξ’ ολοκλήρου 
οι υπ’ αριθμ. 13/1981,66/1992,119/1999 Κανονισμοί. 

Άρθρον15 

Η ισχύς του παρόντος Κανονισμού άρχεται απάτης δη- 


μοσιεύσεως αυτού εις την Εφημερίδα της Κυβερνήσεως 
και το επίσημον Δελτίον της Εκκλησίας της Ελλάδος «ΕΚ¬ 
ΚΛΗΣΙΑ». 

Άρθρον16 

Εκ των διατάξεων του Κανονισμού τούτου προκαλείται 
δαπάνη εις βάρος του προϋπολογισμού του νομικού προ¬ 
σώπου της Εκκλησίας της Ελλάδος, το ύψος της οποίας 
δεν δύναται να υπολογισθή. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 31η Ιουλίου 2001 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 
Τ Αρχιμ. ΘΕΟΛΟΓΟΣ ΑΠΟΣΤΟΛΙΔΗΣ 
-*- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην προστασία της υγείας και ασφαλείας των εργαζο¬ 
μένων κατά την εργασία από κινδύνους οφειλόμενους σε 
χημικούς παράγοντες, που δημοσιεύτηκε στο ΦΕΚ Α' 
227/9.10.2001 τεύχος Α', στη σελίδα 3169, στήλη 2η, στί¬ 
χο 31ο, επιφέρεται η πιό κάτω διόρθωση: 

Από το λάθος «...409/100 πιΙ, αίματος», στο σωστό «...40 
πιρ/ΙΟΟ γπΙ, αίματος». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





